alexandrainst/scandi-wiki huggingface dataset:
E.T.

E.T. - Gjesten fra verdensrommet (orig. E.T. the Extra-Terrestrial) er en amerikansk sciencefiction- og eventyrfilm fra 1982 om en utenomjordisk botaniker som strander på Jorden etter å ha blitt jaktet på av myndighetene. Regien er ved Steven Spielberg.

Filmen ble en kjempesuksess på kinoer over det meste av verden. Den ble den mest innbringende filmen i USA i 1982 og ligger på fjerdeplass over tidenes mest innbringende filmer.

ET ble lansert på video 27. oktober 1988.

Handling
Elliot oppdager den utenomjordiske i hagen sin, og til tross for all ertingen fra broren og vennene hans klarer han å lokke den utenomjordiske inn i huset med sjokolade (reese´s pieces). Han kaller den utenomjordiske for E.T. («Extra Terrestrial»). Før han legger seg merker Elliot at E.T. etterlikner bevegelsene hans.

Neste dag later Elliot som om han er syk, og han presenterer E.T. for den eldre broren sin, Michael, og den yngre søsteren sin, Gertie. Men plutselig en morgen ligger E.T. på gulvet og er døende. Nå begynner den intense jakten på å finne en måte å få E.T. tilbake til hjemplaneten sin, men det er et problem: Myndighetene er rett i hælene på dem.

Filmen er regissert av Steven Spielberg og har Henry Thomas, Drew Barrymore og Robert MacNaughton i hovedrollene.

Rolleliste
Henry Thomas i rollen som  Elliott
Robert MacNaughton i rollen som Michael, Elliotts seksten år gamle storebror.
Drew Barrymore i rollen som Gertie, Elliotts sju år gamle lillesøster.
Dee Wallace i rollen som Mary, barnas mor, nylig separert fra ektemannen.
Peter Coyote i rollen som «Keys», en agent fra myndighetene.
K.C. Martel i rollen som Greg, en av Michaels venner.
Sean Frye i rollen som Steve, en stille og beskjeden venn av Michael.
C. Thomas Howell i rollen som Tyler, en annen venn av Michael. (som Tom Howell)
 Pat Welsh hadde i tillegg stemmen til romvesenet E.T.

Norske stemmer
Grethe Kausland som E.T.
Christoffer Ravneberg som Elliott
Erikke Reiberg som Gertie
Even Rognlid som Michael
Kristin Oftedal som Mary
Jan Grønli som Keys

Filmmusikk 
John Williams originalmusikk til filmen er utgitt med to forskjellige utgivelser, en i 1982 og en nyere i forbindelse med relanseringen i 2002.
Det kom også en historiefortelling i albumform med en illustrert bok der Michael Jackson forteller (E.T. the Extra-Terrestrial) utgitt av Michael Jackson i 1982.

Rangeringer i ettertid 
Filmen ble i 1998 og 2007 kåret til en av de tjuefem beste filmene i amerikansk filmhistorie, i kåringen AFI's 100 Years…100 Movies. Den er også nr 44 på listen over beste spenningsfilmer, og filmmusikken er på 14. plass på kåringen av beste filmmusikk.

Replikken «E.T. home phone.» («E.T. ringe hjem») ble i 2005 kåret til en av de tjue beste replikkene i amerikansk filmhistorie, i kåringen AFI's 100 Years…100 Movie Quotes.

Referanser

Eksterne lenker 
 

Filmer fra 1982
Dramafilmer fra USA
Science fiction-filmer fra USA
Eventyrfilmer fra USA
Filmer regissert av Steven Spielberg
Golden Globe for beste dramafilm
Oscar-vinnere (lydmiks)
Filmer om utenomjordiske fenomener
Engelskspråklige filmer
NRJ Group

NRJ Group (akronym uttalt som énergie på fransk, e.nɛʁ.ʒ) er et fransk kringkastingkonsern som ble etablert i 1981. Selskapet har hovedkontor i Paris, og har radiostasjoner i Belgia, Bulgaria, Canada, Danmark, Egypt, Finland, Frankrike, Georgia, Guadeloupe, Guyane, Hellas, Kypros, Libanon, Marokko, Martinique, Mauritius, Mayotte, Ny-Caledonia, Norge, Réunion, Russland, Saint Martin, Sveits, Sverige, Tahiti, Tyskland, Ukraina og Østerrike.

Internasjonal virksomhet
NRJ ble startet i Paris i 1981 og er i dag Europas største radiokonsern med over 400 stasjoner i 12 land. NRJ Group er børsnotert og omsetter for ca. 2,7 milliarder kroner.

NRJ Norge 
NRJ ble etablert i Norge i 1998 og er et kommersielt radionettverk med en ukentlig oppslutning på 275 000 lyttere. NRJ Norge sender på DAB+ i store deler av landet og på FM i Kristiansand. Deres profil er «ung og urban» med fokus på popmusikk mot målgruppen 15 til 34 år.

I Norden fungerer NRJ som en franchise. Merkevaren eies av NRJ Group, men i Norge står P4 Radio Hele Norge for drift, teknikk og reklamesalg.

NRJ-musikken 

 Typiske NRJ-artister er Kygo, Calvin Harris, Matoma, Rihanna, Zara Larsson, Ed Sheeran og annen musikk som faller i kategorien hitmusikk

Frekvenser 
 Landsdekkende DAB+, NRJ.no og app til iOS, Android og Apple TV.

Referanser

Eksterne lenker 
 
 NRJ Norge

Franske selskaper
Radiokanaler
Etableringer i 1981
P4-gruppen
For kirke

For kirke (For kyrkje) er en langkirke fra 1846, beliggende i Stod i Steinkjer kommune, Trøndelag fylke.

Byggverket er i mur og har 400 plasser.

Litteratur

Eksterne lenker 
 
 

Kirker i Steinkjer
Kirker i Stiklestad prosti
Norske kirker fra 1846
Bygninger tegnet av Hans Linstow
Steinkjer kirke

Steinkjer kirke er en basilika fra 1965 i Steinkjer kommune, Trøndelag fylke.

Byggverket er i mur og har 600 plasser. Jakob Weidemanns glassmalerier er et særpreg ved kirken. Weidemann har også dekorert kirkens fondvegg med et stort nonfigurativt maleri. Kirken er også dekorert med et stort krusifiks, utformet av Sivert Donali.

Adkomst til stedet er via Fv762 og Fv763/E6.

Eksterne lenker 
 
 Steinkjer kirke fra Steinkjerleksikonet
 
  Kirker i Norge (Kirchen in Norwegen)

Kirker i Steinkjer
Kirker i Stiklestad prosti
Norske kirker fra 1965
Kulturminner i Steinkjer
Basilikaer i Norge
Pennsylvaniatysk

Pennsylvaniatysk er et høytysk språk som snakkes av rundt 100 000 mennesker i Nord-Amerika. Det er det tradisjonelle språket til pennsylvaniatyskerne.

Brukerne av språket finnes i dag i Pennsylvania, Ohio og Indiana i USA, og i Ontario i Canada. Historisk sett ble språket talt av mennesker i Pennsylvania av sørtysk opprinnelse, enten de var lutheranere, reformerte eller katolikker. Bruken av pennsylvaniatysk som et dagligspråk i urbane områder (som f.eks. Allentown, Reading, Lancaster og York) var på tilbakegang innen begynnelsen av 1900-tallet, mens det i mer landlige områder fortsatt var i utstrakt bruk fram til slutten av andre verdenskrig, men ikke så lenge etterpå. I dag er flesteparten av talerne enten amish eller gammelmenonitter.

Referanser 

Germanske språk
Språk i Canada
Språk i USA
Sela fjellkirke

Sela fjellkirke er en kirke fra 1997 i Verran (fra 2020 Steinkjer kommune), Trøndelag fylke.

Eksterne lenker 
 
 

Kirker i Steinkjer
Kirker i Stiklestad prosti
Kulturminner i Steinkjer
Norske kirker fra 1997
Verran
Sela skolekapell

Sela skolekapell var en kirke konstruert i en rektangulær form, fra 1948 i Steinkjer kommune (tidligere Verran), Trøndelag fylke.

Byggverket er i tre og har 60 plasser.

Sela fjellkirke fra 1997 har tatte over som kirke for området.

Litteratur 
 

Kirker i Steinkjer
Tidligere kirker i Trøndelag
Norske kirker fra 1948
Nøstvik kirke

Nøstvik kirke (eller Velfjord kirke) er en korskirke fra 1674 i Brønnøy kommune, Nordland fylke. Den tilhører Brønnøy kirkelig fellesråd i Sør-Helgeland prosti.

Kirken ligger rundt 2 km fra Hommelstø. Det hevdes at kirken er den eldste trekirken i Nord-Norge.

Byggverket er i laftet tømmer og har 270 plasser.

Referanser

Eksterne lenker
 , Kirkebyggdatabasen
 «Velfjord kirke (Nøstvik kirke)», Velfjord.no
 

Kirker i Brønnøy
Kirker i Sør-Helgeland prosti
Religiøse byggverk fra 1674
1670-årene i Norge
Korskirker i Norge
Kulturminner i Brønnøy
Løkta kirke

Løkta kirke er ei kirke fra 1968 i Dønna kommune, Nordland fylke.

Byggverket er i tre og har 90 plasser.

Litteratur

Eksterne lenker 
 

Kirker i Dønna
Kirker i Nord-Helgeland prosti
Kulturminner i Dønna
Norske kirker fra 1968
Else Michelet

Else Michelet (født 26. februar 1942 i Trondheim, død 3. mai 2021) var en norsk programleder, forfatter, satiriker og kvinnesaksforkjemper. 

Else Michelet studerte litteraturvitenskap, fransk og engelsk ved Universitetet i Oslo. I 1967 begynte hun i NRK radio, først med egne viser og annet, fra 1973 som fast programsekretær i underholdningsavdelinga. Med sitt satiriske  radioprogram Hallo i uken satte Else Michelet sitt preg på flere generasjoners radiolyttere. I 1970- og 1980-årene var hun sentral i Norsk Kvinnesaksforening, der hun var landsstyremedlem 1974–1988.

Hun ble blant annet kjent for de feministiske bøkene Sin egen herre: eventyr og annet ugress fra 1979, bestselgeren En annen historie fra 1981 som også ble dramatisert fot TV i 1983, romanen Ariadnes tråd: et reiseliv fra 1988 og Og det som verre var : eventyr på avveie fra 2000. Hun ble også en kjent radiostemme i underholdningsprogrammer som Nitimen, Reiseradioen, Nattata, Nattergal, Med rot i virkeligheten, Bare barnemat og satiremagasinet Hallo i uken.

På 1970-tallet satte hun opp sin egen cabaret med tittelen Skapningens herre. Det var en musikalsk og humoristisk forestilling der hun sto alene på scenen. Temaet for forestillingen var kjønnsroller. I 1978 spilte hun denne forestillingen på Oslo Nye. Senere fremførte hun leilighetsvis showet rundt i Norge, fra 1970-tallet, opp gjennom 1980-tallet og et stykke ut på 1990-tallet.

Else Michelet arbeidet også som oversetter, blant annet av tegneserien Asterix og av flere skuespill. Hun fikk årets fagpris under Komiprisen 2007. I 2009 ble hun tildelt Fritt Ords honnør.

Forestillinger 

 1978 Skapningens herre og andre eventyr : en èn-kvinns-cabaret tilberedt og servert av Else Michelet (Oslo Nye Teater)

Bibliografi 

 1979: 
 1981: 
 1988: 
 2000:

Referanser

Eksterne lenker 
 Norsk biografisk leksikon om Else Michelet
 Presentasjon hos Frifant forlag
 Utdrag fra den kvinnepolitiske  En annen historie fra 1981

Programledere for NRK
NRK-journalister
Norske romanforfattere
Norske humorister
Personer fra Oslo
Medlemmer av Norsk Kvinnesaksforening
Sulitjelma kapell

Sulitjelma kapell er et kapell fra 1996 i Fauske kommune, Nordland fylke. Kapellet ligger på den nye kirkegården i Sulitjelma, på sydsiden av Langevatnet.

Adkomst til stedet er via Fv543 og Rv830.

Referanser

Eksterne lenker
  Kirker i Norge (Kirchen in Norwegen)

Kirker i Fauske
Kirker i Salten prosti
Norske kirker fra 1996
Sulitjelma kirke

Sulitjelma kirke er en langkirke fra 1899 i Fauske kommune, Salten prosti i Nordland fylke.

Byggverket er i tre og har 250 plasser. Kirken er tegnet av ingeniør Worm Hirsch Lund.

Litteratur

Eksterne lenker 
 
 
 Fauske kirkelige fellesråd

Kirker i Fauske
Kirker i Salten prosti
Kulturminner i Fauske
Norske kirker fra 1899
Norsk Antropologisk Forening

Norsk Antropologisk Forening er en medlemsorganisasjon for antropologer og andre som arbeider innenfor et antropologisk arbeidsfelt.

Foreningen arbeider for å skape et bredest mulig nettverk blant antropologer i ulike yrkesgrupper, både innenfor og utenfor universitets- og høyskolemiljøene. Norsk Antropologisk Forening utgir Norsk Antropologisk Tidsskrift fire ganger hvert år. Den avholder også Årskonferansen som er en nasjonal fagkonferanse ulike steder rundt om i Norge.

Ledere 
 Harald Beyer Broch, 2012 -
 Rune Flikke, 2008 - 2012
 Halvard Vike, 2003 - 2008

Eksterne lenker 
 Norsk Antropologisk Forening

Antropologisk
Antropologi
Sosialantropologi
Mykolajiv

Mykolajiv (ukrainsk: Миколаїв, russisk: Никола́ев – Nikolajev) er en havneby med  innbyggere sør i Ukraina. Mykolajiv er det administrative senteret i Mykolajiv oblast.

Byen ligger ved elven Søndre Buh, 65 kilometer fra Svartehavet, og ble grunnlagt i 1789 av den russiske offiseren og fyrsten Grigorij Potemkin. I starten var byen kun et skipsverft, og den dag i dag er dette en viktig industri her; den har tre store verft. Annen viktig industri her er mekanisk industri, kraftindustri, metallurgi og kosmetikk. Landbruket er også av stor betydning for regionen. Derfor, i Nikolaev, ble det lagt særlig vekt på utviklingen av moderne metoder for oppdrett. En av de viktige innsiktene er Mykolaiv statlige landbruksforskningsstasjon

Under Russlands invasjon av Ukraina 2022 ble byen angrepet av Russlands væpnede styrker.  Det var harde kamper fra 26. februar.  Russiske stridsvogner trengte inn i byen, men de russiske styrkene ble i løpet av tiden fram til midten av mars slått tilbake.  Senere er byen blitt rammet av en del russiske rakettangrep, hvor blant annet bolighus, to universiteter, industribygg og havnen ble skadet.

Klima

Referanser

Eksterne lenker 
 
 gotonikolaev.com - Informasjon om Mykolajiv (Engelsk)

Byer i Mykolajiv oblast
Byer ved Svartehavet
Bosetninger etablert i 1789
Emil Røyrvik

Emil André Røyrvik (født 21. juni 1972) er professor ved Institutt for sosiologi og statsvitenskap, NTNU. Han er utdannet sosialantropolog og har bakgrunn som seniorforsker i SINTEF.

Han arbeider særlig med etnografi og tema knyttet til samtidens former for kapitalisme som samfunnsform (finansialisering), verdi, teknologi og kunnskapsarbeid, organisasjon og ledelse.

Han har publisert en rekke vitenskapelige og populærvitenskapelige artikler nasjonalt og internasjonalt, og er en aktiv samfunnsdebattant. Noen av hans publikasjoner inkluderer antologiene Trangen til å telle. Objektivering, måling og standardisering som samfunnspraksis (med Tord Larsen, 2017), og Det skapende mennesket. Antropologiske dialoger om tegn, ting og tolkning (med Harald Aspen and Malin Noem Ravn, 2015), og monografien The Allure of Capitalism: An Ethnography of Management and the Global Economy in Crisis (publisert med Berghahn Books, 2011).

I 2006 skrev han artikkelen «Et globalt bedrag? 11. september i kritisk lys» for Samtiden, hvor han ga støtte til konspirasjonsteorier om 11. september. Artikkelen og hans påfølgende kronikker skapte stor debatt og ble kritisert i den øvrige pressen. Han har også drøftet den vitenskapelige konsensusen om menneskeskapt global oppvarming, og gitt uttrykk for klimaskepsis.

Røyrvik vant i 2012 SINTEFs pris for fremragende forskning.

Referanser

Eksterne lenker 
 Et globalt bedrag? 11. september i kritisk lys

Norske antropologer
Personer tilknyttet SINTEF
Susendal kirke

Susendal kirke er en langkirke fra 1916 i Susendalen i Hattfjelldal kommune, Nordland fylke. I 2001 ble det bygget en ny kirke like ved den gamle.

Byggverket er i tre og har 70 plasser.

Eksterne lenker 
 

Kirker i Hattfjelldal
Kirker i Indre Helgeland prosti
Kulturminner i Hattfjelldal
Norske kirker fra 1916
Norske kirker fra 2001
Brasted

Brasted er en landsby og et verdslig sogn i distriktet Sevenoaks i grevskapet Kent i England. Sognet ligger vest for byen Sevenoaks, og omfatter også de små landsbyene Brasted Chart og Toys Hill. Det er ligger flere hus fra 1700-tallet langs hovedgaten, og man finner også flere antikvitetsbutikker der. Sognekirken er viet til sankt Martin av Tours.

I henhold til folketellingen i 2001 hadde landsbyen og sognet en befolkning på 1 321 innbyggere, noe som hadde økt til 1 429 innbyggere ved den tilsvarende folketellingen i 2011.

Historie 
Stedsnavnet er nedtegnet som Briestede Domesday Book for 1086, og som Bradestede i tiden rundt 1100. Det er avledet fra angelsaksiske sammensetningen brād + stede, noe som betyr «bredt sted». 

På 1800-tallet bodde Napoleon III av Frankrike i Brasted Place (det ene av kun to hus i Kent tegnet av den skotske arkitekten Robert Adam. En annen kjent innbygger var John Turton, livlege for kong Georg III av Storbritannia. Den australske brusfabrikanten George Marchant ble født i Brasted i 1857.

Referanser

Eksterne lenker 
 
 Brasteds nettsted
 Brasted Chart

Landsbyer i Kent
Sevenoaks
Domesday Book
Bleikvassli kirke

Bleikvassli kirke er en langkirke fra 1955 i Hemnes kommune, Nordland fylke. Den er sognekirke for Bleikvassli sogn i Indre Helgeland prosti.

Byggverket er i tre og har 190 plasser. Arkitekt for kirken var Torgeir Alvsaker.

Litteratur

Eksterne lenker 
 
 
 Hemnes kirkelige fellesråd

Kirker i Hemnes
Kirker i Indre Helgeland prosti
Kulturminner i Hemnes
Norske kirker fra 1955
Anders Venger

Anders Venger (født 5. januar 1872 på Tønsaker i Eidsvoll, død 23. februar 1935 i Oslo) var en norsk gårdbruker og politiker (H). Han var landbruksminister 1923–1924, arbeidsminister i 1926 og innvalgt på Stortinget fra Akershus 1919–1930. Venger var forøvrig Høyres viseformann 1920–1925 og mangeårig medlem av partiets sentralstyre.

Yrkeskarrière 
Han ble født på familiegården Venger Nordre (eller Vengerbakken) på Tønsaker i Eidsvoll kommune i 1872, som sønn av gårdbruker Johan Amundsen Venger (1846–1921) og Marte Olava Aas (1848–1907). Han var dermed av slekten Røkholt-Venger og farfar til Amund Venger. Venger var aktiv i Eidsvoll dramatiske forening i sin ungdom, og var med i forestillinger som «En søndag paa Amager», «Peter og Inger» og «Fjeldeventyret» under ledelse av instruktøren Hans Aanrud. Venger var elev ved Sem landbruksskole 1890–1892.

Venger var bruksfullmektig i Hommelvik 1893–1896, forvalter av kammerherre H. Mathiesens eiendommer i Eidsvoll 1896–1927 (Eidsvold Verk 1896–1902, Berger Bruk 1902–1927) og gårdbruker på Venger Nordre fra 1916. Han hadde flere verv i ulike bonde- og landbruksorganisasjoner, blant annet som styreformann i Akershus Landhusholdningsselskap 1914–1923 samt styreformann i Felleskjøpet og nestformann i styret i Bøndernes Bank inntil sin død i 1935.

Politisk arbeid 
Venger var medlem av Eidsvoll herredsstyre 1907–1934, herav ordfører 1913–1934. Han var også formann i Eidsvoll Høyre 1921–1933, etter mange år som viseformann. Han var innvalgt på Stortinget fra Akershus 1919–1930, visepresident i Odelstinget 1925–1926 og 1928–1930 samt formann i Stortingets post- og telegrafkomité 1922–1923 og 1925–1926. 

Han var statsråd i Landbruksdepartementet i Otto B. Halvorsens andre regjering fra 6. mars til 30. mai 1923, og fortsatte i Abraham Berges regjering fra 30. mai 1923 til 25. juli 1924. Han var også fungerende statsråd i Kirke- og undervisningsdepartementet fra 24. november til 11. desember 1923. Venger kom senere tilbake som statsråd i Arbeidsdepartementet i Ivar Lykkes regjering fra 5. mars til 26. juli 1926. Han trakk seg da Abraham Berge og de tidligere statsrådene ble stilt for riksrett, hvor samtlige tiltalte senere ble frifunnet.

Utmerkelser 
Venger ble i 1924 utnevnt til kommandør av 1. klasse av St. Olavs Orden «for statsborgerlig fortjeneste».

Referanser

Litteratur 
 Holmsen, Andreas: Eidsvoll Bygds Historie. Eidsvoll Bygdebokkomite, Oslo 1950-1961. Bd. I del 1 – Bygdehistorien til omkring 1700/Bd. II del 1 – Gardene på østsiden av Vorma/Kirkeby, Birger: Bd. II del 2 og 3 – Gardene på vestsida av Vorma [sc]
 Holmsen, Andreas: Røkholt-Venger ætten. En slektsoversikt. Flekkefjord 1943. 45pp. [MH]

Eksterne lenker 
 
 



Norske arbeidsministre
Norske utdanningsministre
Norske landbruksministre
Høyre-statsråder
Norske statsråder 1905–1940
Stortingsrepresentanter fra Høyre
Stortingsrepresentanter for Akershus
Stortingsrepresentanter 1919–1921
Stortingsrepresentanter 1922–1924
Stortingsrepresentanter 1925–1927
Stortingsrepresentanter 1928–1930
Høyres ledelse
Ordførere i Eidsvoll
Høyre-ordførere i Akershus
Norske bønder
St. Olavs Orden
Personer fra Eidsvoll kommune
Junior Eurovision Song Contest 2004

Junior Eurovision Song Contest 2004 var den andre utgaven av Junior Eurovision Song Contest for barn mellom åtte og femten år. Finalen fant sted 20. november i Håkons Hall på Lillehammer i Norge. Vinneren ble ni år gamle María Isabel fra Spania med «Antes muerta que sencilla».

Sendingen 
Den britiske tv-kanalen ITV skulle egentlig ha arrangert konkurransen i Manchester. På grunn av finansielle problemer sa ITV fra seg oppgaven, og Den europeiske kringkastingsunion henvendte seg i stedet til Kroatia som hadde vunnet året før. Den kroatiske allmennkringkasteren fikk imidlertid problemer med å finne en ledig arena for konkurransen, og til slutt tok NRK og Norge på seg oppgaven med å arrangere finale. Programledere var Stian Barsnes-Simonsen og Nadia Hasnaoui. Jonna Støme kommenterte sendingen for norske seere. 

Konkurransen ble sendt på tv av 20 land, selv om bare 18 land deltok. Opprinnelig skulle både Israel og Tyskland delta, men trakk seg før konkurransen. Også Irland vurderte å delta. 

Under prøvene like før sending ble det hviterussiske bidraget klaget inn for Den europeiske kringkastingsunionen. Årsaken var at danserne til Jahor Voltsjak hadde klær som viste for mye hud. Den hviterussiske delegasjonen stilte seg uforstående til kritikken, men klagen endte med at danserne brukte andre klær.

Spansk vinner 
Vinneren ble ni år gamle María Isabel fra Spania som sang «Antes muerta que sencilla». Dette var Spanias første seier i konkurransen, og sangen fikk toppoeng fra åtte land. Vinnerlåten gikk ikke bare inn på singelisten i Spania, men også i Frankrike, Italia, Skandinavia og Latin-Amerika. 

De samme tre landene som endte på topp tre året før, kom også i topp tre dette året – bare med andre plasseringer.

Hellas, som kom på niendeplass, fikk flere tolvere enn Storbritannia som kom på andreplass. Frankrike fikk poeng av alle land, noe verken Kroatia på tredjeplass, eller Romania på fjerdeplass gjorde. Spania og Storbritannia fikk også poeng av alle land. Norges bidrag var @lek med sangen «En stjerne skal jeg bli». Den endte på trettendeplass med 12 poeng.

Før avstemningen sang guttegruppa Westlife låten «Ain't That a Kick in the Head?».

Resultat

Poengtavle

12 poeng 
Under er en liste over land som fikk 12 poeng.

Kart

Se også 
 Eurovision Song Contest 2004

Referanser

Eksterne lenker 
 Junior Eurovision Song Contest – offisiell side

Junior Eurovision Song Contest
Musikk i 2004
Haram (andre betydninger)

Haram har flere betydninger:

 Haram, kommune i Møre og Romsdal
 Harām, betyr forbudt på arabisk og er et sentralt begrep i islam

 Al-haram-moskeen, en moské i Mekka i Saudi-Arabia
 Al-haram (stamme), en beduinstamme i Saudi-Arabia

 Boko Haram, en nigeriansk militant bevegelse

 Arnfinn Haram, en norsk dominikanerprest
Jamie Burnett

Jamie Burnett (født 16. september 1975 i Hamilton, Skottland) er en skotsk profesjonell snookerspiller og er den første spilleren, og hittil eneste, som har laget en serie på over 147 i en profesjonell kamp.

Et maksimum break i snooker er normalt 147, men i en kvalifiseringskamp til UK Championship 2004 mot Leo Fernandez gjorde han 148. Dette var mulig som en følge av at Burnett ble tildelt en free ball. På grunn av at serien ble gjort i kvalifiseringsrunden fikk ikke Burnett nyte godt av de store pengepremiene som gis til maksimum break som gjøres i hoveddelen av rankingturneringer.

I kvalifiseringen til Grand Prix 2007 gjorde Burnett et «vanlig» maksimum break i en kamp mot Liu Song.

Hans beste plassering i en rankingturnering kom i 2010 da han spilte seg frem til finalen i Shanghai Masters, hvor han tapte 7–10 for Allister Carter.

Referanser

Eksterne lenker 
 

Skotske snookerspillere
Personer fra Hamilton
Joël Gaspoz

Joël Gaspoz (født 25. september 1962 i Morgins) er en tidligere sveitsisk alpinist.

I løpet av den internasjonale karrieren fra 1979 til 1989 vant han seks storslalåm- og ett slalåmrenn i verdenscupen. I tillegg vant han disiplincupen i storslalåm sesongen 1985/86.

Verdenscupseire

Referanser

Eksterne lenker 
 

Sveitsiske alpinister
Alpinister under Vinter-OL 1980
Deltakere for Sveits under Vinter-OL 1980
Alpinister under Vinter-OL 1984
Deltakere for Sveits under Vinter-OL 1984
Alpinister under Vinter-OL 1988
Deltakere for Sveits under Vinter-OL 1988
Personer fra kanton Wallis
Sveitsiske mestere i alpint
Glomfjord kirke

Glomfjord kirke er en langkirke fra 1957 i Meløy kommune, Nordland fylke.

Byggverket er i mur og har 250 plasser.

Eksterne lenker 
 
 

Kirker i Meløy
Kirker i Bodø domprosti
Kulturminner i Meløy
Norske kirker fra 1957
Bygninger tegnet av Gudolf Blakstad
Herman Munthe-Kaas
Halsa kirke (Meløy)

Det er flere kirker i Norge med navnet Halsa kirke.

Halsa kirke er en arbeidskirke fra 1960 på Halsa i Meløy kommune, Nordland fylke. Den er tegnet av arkitekt Kirsten Wleügel Knutssøn.

Vigsling 
Kirken ble innviet av biskop H. E. Wisløff den 22. mai 1960.

Arkitektur 
Byggverket er i tre og har 400 plasser. Kirken er bygget i funksjonalistisk stil.

Menigheten har i den senere tid utført omfattende renoveringsarbeider i Halsa kirke, henholdsvis i 2008-2010 og i 2013. I 2013 solgte menigheten de gamle kirkebenkene og erstattet dem med nyinnkjøpte stoler.

Referanser

Eksterne lenker 
 
 
 Halsa kirke på Meløy Kirkelige Fellesråds nettsted

Kirker i Meløy
Kirker i Bodø domprosti
Kulturminner i Meløy
Norske kirker fra 1960